楊彝_(常熟)

楊彝 （ 1583年 ～ 1661年 ） ， 字子常 ， 號谷園 ， 明末常熟唐市人 。 最早爲錢謙益門下 ， 與太倉人顧夢麟合稱 “ 楊顧 ” ， 後在鳳基園創 “ 應社 ” ， 稱爲 “ 唐市派 ” ， 門下學士盈門 。 天啓四年 （ 1624年 ） ， 與郡中名士張採 、 楊廷樞 、 朱隗 、 吳昌時等十一人組織復社 。 明崇禎八年歲貢 ， 爲松江訓導 ， 薦授都昌知縣 ， 不赴任 。 清軍南下後 ， 閉門謝客 ， 築有鳳基樓 ， 後與顧炎武有往來 ， 炎武稱彝爲 “ 通經之士 ” 。 順治八年 （ 1651年 ） ， 顧炎武遊四方 。 楊彝爲亭林送行 。 與顧夢麟 、 萬壽祺 、 歸莊等21人寫成 《 爲顧寧人徵天下書籍啓後 》 。 著有 《 復社事實 》 。 《 黔詩紀略 》 輯其詩八首 。 《 清詩紀事 》 收 《 娩山衣道人 》 一首 ， 有 “ 每說蒼生唯痛哭 ， 只餘白髮頓飄零 ” 句 。